Anexa 3

Grila de verificare a

eligibilitatii cererii de finantare

|  |  |  |
| --- | --- | --- |
| **Criteriu de eligibilitate** | | **Observatii** |
| 1. Solicitantul este societate constituită conform Legii nr. 31/1990 privind societățile, cu modificările și completările ulterioare și are sediul social înregistrat în regiunea Nord Vest, este înființat cel mai târziu în prima zi lucrătoare a anului precedent depunerii cererii de finanțare. | Sucursalele, agenţiile, reprezentanţele sau alte unităţi fără personalitate juridică nu sunt eligibile.  Sunt eligibile inclusiv SRL-D |
| 1. Solicitantul se încadrează în categoria IMM conform privind încadrarea în categoria IMM, datele solicitantului, inclusiv cu cele ale întreprinderilor legate și/sau partenere, dacă este cazul, se încadrează în pragurile aferente categoriilor de IMM | Schimbarea incadrării dintr-o categorie IMM intr-o alta categorie de IMM pe parcursul procesului de evaluare, selecție contractare nu afecteaza eligibilitatea solicitantului. |
| Solicitantul a desfăşurat activitate pe o perioadă corespunzătoare cel puţin unui an fiscal integral și a înregistrat profit din exploatare (>0 lei) în anul fiscal anterior depunerii cererii de finanțare solicitantul nu a avut activitatea suspendată temporar, oricând în anul curent depunerii CF. | Nerespectarea oricăreia dintre condițiile referitoare la desfășurarea activității pe o perioadă corespunzătoare cel puţin unui an fiscal integral și înregistrarea profitului din exploatare în anul fiscal anterior depunerii CF, conduce la respingerea CF.  Dacă nu se identifică, în CF, suficiente informații în legătură suspendarea temporară a activității solicitantului, oricând în anul curent depunerii CF, atunci verificarea respectării acestei condiții poate face obiectul Declarației unice împreună cu Declarația privind realizarea de modificări pe parcursul procesului de evaluare. Transmiterea declarației privind realizarea de modificări pe parcursul procesului de evaluare (potrivit căreia solicitantul reconfirmă ceea ce a declarat în Declarația unică, și anume că nu a avut activitatea suspendată temporar, oricând în anul curent depunerii CF) este acceptabilă în sensul respectării condiției de eligibilitate. |
| 1. Domeniul de activitate (clasa CAEN) în care se realizează investiția  * Este clar identificat în CF * Este înscris în obiectul de activitate al solicitantului, conform certificatului constatator ORC și respectiv autorizat la sediul (principal sau secundar) identificat ca loc de implementare a proiectului. * Proiectul vizează o singură clasă CAEN. * Fiind o activitate derulată deja de solicitant la locul de implementare pentru care se realizeaza elemente de digitalizare, codul CAEN asociat trebuie sa fie autorizat încă de la momentul depunerii cererii de finanțare. * În cazul în care investiția presupune achiziția unui activ care, prin natura și funcțiile sale, poate fi exploatat în desfășurarea inclusiv a unor activități adiacente, ce aparțin unor domenii de activitate distincte/adiacente, clasa CAEN vizată de proiect este reprezentată de” domeniul principal”, respectiv domeniul în care bunul respectiv este utilizat în mod preponderent. * Codul CAEN selectat nu este exclus de la finanțare în conformitate cu Anexa 2 la ghidul solicitantului și/sau nu presupune o activitate aferentă domeniilor excluse de Regulamentul de minimis/Regulamentul 1058/2021 privind Fondul european de dezvoltare regională și Fondul de coeziune. | Lipsa clasei CAEN vizate de investiție din obiectul de activitate (principal sau secundar) al solicitantului, conform certificatului constatator ORC, conduce la respingerea cererii de finanțare. |
| 1. Solicitantul se angajează să asigure, conform declarației unice:  * contribuţia proprie de minimum 10,00% din valoarea eligibilă a proiectului, * finanţarea cheltuielilor neeligibile ale proiectului, unde este cazul şi * resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale.   Contribuția proprie a beneficiarului poate proveni din surse proprii, credite bancare negarantate/garantate de stat, aport al acționarilor, sau alte surse private.  Contribuția financiară proprie pentru implementarea proiectului este constituită fie din resurse proprii, fie din resurse atrase, sub o formă care să nu facă obiectul niciunui alt ajutor de stat sau de minimis. Această prevedere trebuie interpretată în sensul normelor de ajutor de stat/minimis pentru a nu fi aplicabile regulile de cumul pentru aceleași cheltuieli, a depăși intensitatea maximă admisă pentru fiecare solicitant. | Conformitatea declarației unice este acceptabilă în sensul respectării acestui criteriu de verificare CAE.  Verificarea se face cu valorea totală eligibila a bugetului după definitivarea valorii eligibile a proiectului rezultate ca urmare a eventualelor clarificări/corectări asupra bugetului. |
| 1. **Solicitantul nu acționează ca intermediar pentru proiectul propus a fi finanțat** | Conformitatea declarației unice este acceptabilă în sensul respectării acestui criteriu de verificare. |
| 1. Solicitantul și reprezentantul său legal nu se află în niciuna din situaţiile de excludere, conform Declarației unice si Calculul privind neincadrarea solicitantului in categoria intreprinderilor in dificultate | Conformitatea declarației unice este acceptabilă în sensul respectării acestui criteriu de verificare, precum si verificarea datelor incluse in Calcul privind neincadrarea solicitantului in categoria intreprinderilor in dificultate |
| 1. **Drepturi reale/ de creanță asupra imobilului cu rol de loc de implementare a proiectului**   Locul de implementare a proiectului trebuie să fie în Regiunea de Dezvoltare Nord Vest.  Pentru investițiile finanțate în cadrul acestui apel, care includ doar servicii și/sau dotări, solicitantul deține unul din următoarele drepturi asupra imobilului, precum și se angajează că îl va deține pe perioada procesului de evaluare, selecție, contractare, implementare a proiectului, inclusiv pe perioada de demonstrare a caracterului durabil a investiției (pe perioada de minimum 3 ani de la data estimată a plății finale în cadrul proiectului), următoarele drepturi reale/de creanță pentru spațiul destinat implementării proiectului, după caz:   * dreptul de proprietate privată, * dreptul de concesiune, * dreptul de superficie, * dreptul de uzufruct, * dreptul de folosință ce provine dintr-un contract de comodat/închiriere/locațiune.   Solicitantul trebuie să demonstreze deținerea dreptului de concesiune/ superficie/ uzufruct/ de folosință ce provine dintr-un contract de comodat/închiriere/locațiune, după caz, pe o perioadă care acoperă inclusiv perioada garantării caracterului durabil al investiției în conformitate cu art. 65 din Regulamentul UE 1060/2021, respectiv pe o perioadă de 3 ani de la data efecturării plății finale în cadrul contractului de finanțare sau în termenul prevăzut de normele privind ajutorul de stat, oricare intervine ultima.  La depunerea cererii de finanţare, solicitantul trebuie să aibă deja locul de implementare a proiectului înregistrat ca sediu principal sau secundar (punct de lucru), conform certificatului constatator ORC pentru situația în care solicitantul derulează activități/procese pentru care se propun solutii de digitalizare.  Nu se accepta implementarea proiectului în locații care nu sunt înscrise la momentul depunerii, ca punct de lucru/sediu social in certificatul constatator si nu au autorizat codul CAEN în locația respectivă.  Pentru proiectele ce presupun digitalizarea unor servicii/procese care sunt deja prestate de solicitant la data depunerii cererii de finantare, pe un CAEN este autorizat la punctul de lucru conform criteriului corespunzător, documentele privind drepturile reale/de creanță, chiar dacă se vor transmite în etapa de contractare, însă dreptul invocat în declarația de eligibilitate trebuie să existe încă de la momentul depunerii cererii de finanțare.  Imobilul aferent proiectului și spațiul aferent acestuia trebuie să fie adecvat desfăşurării activităţii pentru care sunt achiziţionate activele.  O investiție se poate realiza la două (sau mai multe) locuri de implementare.  Spațiul destinat implementării proiectului este, de regulă, imobilul în care solicitantul desfășoară activitatea economică care urmează a fi digitalizată prin proiect. Atunci când activitatea ce urmează a fi digitalizată nu are un loc prestabilit de desfășurare atunci implementarea proiectului se consideră a se realiza la sediul social/punctul de lucru declarat ca loc de implementare, iar codul CAEN respectiv trebuie să fie autorizat „la terți” și evidențiat în acest mod în Certificatul constatator emis de ONRC. | Documentele care atestă drepturile asupra imobilului, respectiv   * Actele doveditoare ale dreptului de proprietate privată, reprezentate de înscrisurile constatatoare a unui act juridic civil, jurisdicțional sau administrativ cu efect constitutiv translativ sau declarativ de proprietate, precum:   + 1. Actele juridice translative de proprietate, precum contractele de vânzare-cumpărare, donație, schimb, etc;     2. Actele juridice declarative de proprietate, precum împărțeala judiciară sau tranzacția;     3. Actele jurisdicționale declarative, precum hotărârile judecătorești cu putere de res-judecată, de partaj, de constatare a uzucapiunii imobiliare, etc.     4. Actele jurisdicționale, precum ordonanțele de adjudecare;   sau   * Contract de concesiune (conform OUG 54/2006 privind regimul contractelor de concesiune de bunuri proprietate publică și OUG 57/2019 privind Codul Administrativ)   sau   * Contract de superficie care acoperă o perioadă corespunzătoare asigurării sustenabilității investiției menţionate în cadrul ghidului general şi care oferă dreptul titularului de a executa lucrările de construcție prevăzute prin proiect, în copie.   și   * Documente cadastrale şi înregistrarea imobilelor în registre (extras de carte funciară din care să rezulte intabularea, precum și încheierea), în copie și în termen de valabilitate la data depunerii (emis cu maxim 30 de zile calendaristice înaintea depunerii proiectului). Documentele menționate nu sunt solicitate pentru drepturile rezultate din contractele de comodat şi inchiriere/locațiune.   Se va verifica ca, din documentele mai sus mentionate, rezultă deținerea dreptului de concesiune/ superficie, etc, după caz, pe o perioadă care acoperă inclusiv perioada de trei ani de la data previzionată pentru efectuarea plății finale în cadrul proiectului. Se va verifica corelarea cu informațiile din secțiunea Localizare proiect din cererea de finanțare, extrasul de carte funciară anexat, acolo unde este cazul. |
| 1. Proiectul se încadrează în obiectivul specific al priorității de investiție, respectiv include tipuri de investiții eligibile în cadrul apelului in conformitate cu prevederile ghidului solicitantului   În cadrul apelului se acordă sprijin pentru investiții în creșterea nivelului de digitalizare a activității pe care o desfășoară.  Investițiile care constau în simpla înlocuire a unor active deținute de societate nu sunt eligibile. Numai investiția direct legată de creșterea competitivității IMM prin utilizarea tehnologiei informației și comunicațiilor, respectiv legată de digitalizarea activității societății poate fi considerată eligibilă.  Înlocuirea activelor care se face în scopul upgradării celor existente, nu poate fi considerată cheltuială eligibilă pentru ajutorul de minimis, cu excepția situației când se demonstrează că înlocuirea/upgradarea rezultă din necesitatea adaptării acestora la functionalitatea noului sistem digitalizat. | Verificarea vizează încadrarea investiției în tipurile de investiții eligibile în cadrul apelului (conform ghidului specific – secțiunea” Eligibilitatea proiectului”).  Informațiile necorelate ori incomplete pot face obiectul solicitării de clarificare. |
| 1. Proiectul nu include activităţi care au facut sau ar fi trebuit să facă obiectul unei proceduri de recuperare în urma transferului unei activităţi de producţie în afara zonei vizate de programul POR NV 2021-2027 și nu include activități/investiții asupra unor obiective de investiție aflate în perioada de durabilitate/ de garanție a altor finanțări europene și/sau de la bugetul de stat. | Se verifica mențiunea din Declaratia unică si Declaratia privind realizarea de modificari pe parcursul procesului de evaluare |
| 1. Prin proiect nu se efectuează o relocare în conformitate cu prevederile art 66 din Regulamentul (UE) 2021/1060 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, respectiv nu se efectuează transferul unei activități identice sau similare sau al unei părți a acesteia în sensul art. 2 punctul 61a din Regulamentul (UE) nr. 651/2014. | Se verifica mențiunea din Declaratia de angajament si/sau eligibilitate |
| 1. Activitățile aferente proiectului sunt eligibile numai dacă au fost initiate după semnarea contractului de finanțare, cu excepția achiziționării serviciilor de consultanță pentru elaborarea documentațiilor necesare pregătirii aplicației de finanțare. | Necorelările din cadrul CF aferente aspectelor relevante în contextul acestui criteriu pot face obiectul clarificării. |
| 1. Incadrarea proiectului în limitele minime și maxime ale valorii finanţării nerambursabile conform ghidului specific - minim 10.000 EUR și maxim 100.000 EUR (a se vedea condițiile de acordare a ajutorului de minimis din secțiunea Ajutor de minimis), echivalent în Lei | Cursul valutar la care se va calcula încadrarea în respectivele valori minime și maxime este cursul Inforeuro din luna publicării ghidului specific.  Se vor verifica inclusiv Declarația de eligibilitate și cumulul ajutorului de minimis/întreprindere unică în ultimii 3 ani. |
| 1. Valoarea finanțării solicitate nu depășește plafonul de minimis, ținând cont de regula de cumul a ajutoarelor  * valoarea ajutorului de minimis solicitat nu depaseste plafonul de minimis tinând cont de regulile de cumul a ajutoarelor * Plafonul de minimis aplicabil intreprinderiii unice a fost respectat * Regula de cumul a ajutoarelor de minimis a fost respectata | La încadrarea în plafonul de minimis, se va utiliza, provizoriu, cursul de schimb Inforeuro valabil la data lansării apelului de proiecte.  În etapa contractuală se va actualiza valoarea nerambursabilă la cursul inforeuro de la data contractării. |
| 1. Perioada de implementare a proiectului nu depăşeşte data de 31.12.2029   Perioada de realizare a activităților cererii de finanțare, după semnarea contractului de finanțare, este de maximum 9 luni calendaristice. Aceasta poate fi extinsă cu cel mult un maximum de 9 luni calendaristice, dar în orice situație perioada de realizare a activităților nu trebuie să depășească 31.12.2029. |  |
| 1. Bugetul proiectului respectă condițiile de eligibilitate a cheltuielilor:  * Cheltuielile sunt corect încadrate în categoria celor eligibile și neeligibile * Sunt respectate limitele pentru categoriile de cheltuieli eligibile, acolo unde este cazul * Se corelează cu devizul general, acolo unde este cazul și cu lista de cheltuieli eligibile/ne-eligibile | Poate face obiectul clarificării, în sensul corectării bugetului, inclusiv asigurarea respectării limitelor pentru categoriile de cheltuieli prevăzute în ghid.  Verificarea are ca obiect încadrarea corectă a costurilor de investiție prevăzute, în categoriile de cheltuieli eligibile/neeligibile, așa cum sunt acestea prevăzute în Ghidul solicitantului  Se va avea în vedere inclusiv refacerea secțiunilor/anexelor la cererea de finanțare afectate de eventualele modificări.  Nu este acceptabilă creșterea valorii eligibile a proiectului ca urmare a eventualelor clarificări/corectări asupra bugetului. |

În urma verificării documentelor depuse in etapa de contractare AM PR NV își rezervă dreptul de a respinge de la finanțare proiectele care nu îndeplinesc criteriile de evaluare și selecție, inclusiv de conformitate administrativă și eligibilitate, oferind posibilitatea solicitanților să depună contestații în conformitate cu prevederile ghidului solicitantului.